Lo-Renz-O/malagasy-sentence huggingface dataset:
Ny toeram-panatodizana ankoatra ireo fitaovana rehetra notanisaina ireo dia hita ao anatin’ny tranon’akoho ihany koa ny toeram-panatodizana izay natao farany dia ny mba tsy hifangaroan’ny atody amin’ny maloto ary fiarovana ny atody mba tsy ho vaky ihany koa. Talatalana vita amin’ny hazo matetika ity toeram- panatodizana ity.
Ahitana ny fanita-pototeny na ny fototeny mitsatoka na ny fototeny mingadona ka anana ny mpiteny olana eo amin ny feo ireo rehetra ireo rehefa atao verindroa. Tsy voafaritra mazava ny ilan ny mpiteny fanita-pototeny rehefa tovanana ny teny. Araka izao ahitana azy izao manaraka izao dia misy ny fanita-pototeny. Ohatra fatra fatrarana fehy fehezina faha fohazina vaofy rehefa tovanana io teny io dia ahitana olana eo amin ny renifeo no sady ahitana olana eo amin ny fifamadian-janapeo sosona. Vaofy voasana voasina. Tsy fantatra izay tena fototenin ity teny ity misy ny mihevitra fa avy amin ny hoe voahofy ny niaviany izahay kosa mihevitra fa ity voalohany no mety ho izy.
Fa ny tiako mba hiavaka hasongadina eto anio dia ny momba anao, ry pata, eny na dia fantatro aza fa mety ho niteny ianao hirediredy indray ’lay io ! Fantatro fa halanao ny filan-dera ary laza nefa kosa angamba ho tsiniko fahadisoako raha tahiny ka koboniko, fihiniko ny marin-dasa sy fahiny.
Ny tao-trano, hono, tsy efan’ ny irery, koa toloranay fisaorana ny tompona andraikitra rehetra ao amin’ny lisea nanisana sy tsiroanomandidy, ny mpianatra, ny mpampianatra ary ny mpandraharaha nanaiky am-pifaliana niara- niasa taminay ka nahatontosa izao asa izao. Enga anie ka horeharehan’ny firenena hatrany sy hisondrotra avo ianareo rehetra.
No atao hoe fitiavana teny nolazainy mivantana io, fa ao amin’ireo tantara nosoratany kosa no ahitana ny resadresaka momba ny fitiavana, ny akony, ary ny lanjany eo amin’ny fiainan’ny zanak’olombelona. Ohatra amin’izany ireto ny atao no miverina , izay ahitana resaka momba ny vola sy ny fitiavana, izay mifototra amin’ny fifampiankinan’izy ireo. Ny tsy fahampian’ny vola miditra ao an-tokantrano mantsy, dia mety hiteraka fahasorenana madinidinika, izay mety hitarika fifamaliana sy ady ary korontana, ka mety hiafara amin’ny fisaraham-panambadiana mihitsy aza. Ny fitiavana aorina amin’ny fitiavam-bola koa anefa, dia tsy hateza fa mety ho rava vetivety. Mila lanjalanjaina tsara, noho izany ny amin’ny fitiavana sy ny vola mba tsy hanenenana. Hoy i neny ao amin’itý tantara itý mifampiankina ange ny fitiavana sy ny vola e! Tsy misy olona mifankatia izany, ka hoe, andao tsy asiana resa-bola mihitsy fa fifankatiavana ranofotsiny. 101
Rodlish, op. Cit. , tak 20 14 d. Mauro, op. , tak 358 ces récits intégrant des personnages qui agissent dans une structure narrative dans laquelle ils ne sont pas systématiquement interprétés 15 d. , tak 21 la troupe est disposée en un cercle qui tourne sur lui-même afin que chaque spectateur puisse apprécier l’expression et le jeu de chacun des acteurs
Hanadinoana ny lasa toa hafahafa ihany angamba izany hoe hanadino ny lasa izany. Misy koa ny fomba fiteny hoe ny lasa tsy mba fanadino mirakitra tantara ny lasa. Sarotra ihany ny hanafoana ao an-tsaina izay nisy sy niainana teo aloha. Na izy mpanoratra aza dia resy lahatra amn’izany. Hoy izy eny mantsy, ny fotoana tsy hahavono na oviana ny omaly izay mimaona na dia satry hidifina ! V. A lah 11 na izany aza anefa, tsy maintsy atrehina ny anio. Raha ny lasa no mameno ny ao an-doha, dia tsy hahavita hiatrika ny fiainana ny olona iray. Mety hiteraka toetra ratsy ny famisavisana ny lasa mandrakariva. Ny fihamboana amin’ny lasa izay hita fa tsara izao, dia mahatonga ny olona iray hiavonavona, ka tokony hohadinoina mihitsy atrehonao ny anio fa hadinoy ny lasa ’lay lasa tenakanto sy nahefana soa kanefa hanjary gadra izay hangeja anao hanjary miavonavona ! A lah 46 tsy ny lasa nahavitana soa tsara ihany akory no mila hadinoina, fa ny lasa, indrindra izay mirakitra tantara ratsy. Tsy ahafahana miatrika sy mihanoka ny tsiron’ny fiainana ny fitadidiana azy ireny. Hoy i irako ammi maneho izany atrehonao ny anio fa hadinoy ny lasa ’lay lasanao maloto ; ka manangoly anao tsy hahatsapa intsony ny tsiron’ny fiainana omena anao anio
Fampiasa teo aloha, izany hoe ireo voambolana tamin’ny fotoana tsy mbola nidiran’ny fanjanahantany teto. Nentanina ireo mpanoratra ireo mba hanoratra amin’ny teny malagasy tsy misy fangarony. Hita ho vetivety dia nahitam-bokany izany, satria narisika dia narisika tokoa ireo mpanoratra zandriny ireo tamin’izany fampiofanana izany. Rehefa tafaverina amin’ny maha-malagasy azy mantsy izy, dia afaka manambara ny fisainany sy ny fihetseham-pony amin’ny lafiny rehetra 68 niezaka ihany koa ireo mpanoratra zokiny ireo hampiroborobo indray ny famoahana gazety. Natao izany mba hifandraisana amin’ny vahoaka malagasy, fa indrindra ihany koa, hamoahana ny asa soratr’ireo tanora vao misondrotra ireo. Anisan’ireny ny gazety tanamasoandro, ny mpandinika, tsarahafatra, 69 noho izany fihetsiky ny mpanoratra izany, dia nanomboka niroborobo indray ny literatiora teto amin’ity vanim-potoana ity.
Ireo tantara an’onjam-peon-drazanabary voahangilalao joséphine dia ahitana ireo voambolana sy fomba fiteny isan-karazany fampiasan’ny sokajin’olona samihafa, ary amin’ny sehatra samihafa. Fa ny tsapa ho misongadina kokoa dia ireto manaraka ireto ny voambolana sy fomba fitenin’ny mpanao ratsy, ny voambolana sy fitenin’ny mpitandro filaminana, ary ny voambolana sy fiteny manoloana ny tahotra.
Mamelona ny tantara avokoa ireo mpandray anjara vahiny sy malagasy; miely patrana manerana ny vazan-tany efatra izy ireo. Ny mpandray anjara fototra dia ahitana an’i andry izay tanora, be herim-po sy fikirizana. Ireo mpandray anjara mpanampy kosa dia tia herisetra sy habibiana ny ankamaroany. Mahantra ireo vahoaka madinika voalaza ao amin’ny tantara. Mitovy kosa ny fari-piainan’ny mpandray anjara fototra sy ireo jiolahy samy manana ny ampy izy ireo.
Dia nitombo ny fankasitrahana ny teny vahiny, ary nihanahazo vahana izany rehefa tafiditra ny repoblika fahatelo. Nipoitra ny fiheverana fa tsy misy afa-tsy ny fiverenana amin’ny teny frantsay no antoka hisian’ny fandrosoana. Ary dia natao ho teny enti-mampianatra indray ny teny frantsay. Tsy teny natao hianarana fotsiny izy, fa tena taranja nibahan-toerana, na tamin’ny ora natokana ho azy, na tamin’ny vontoatin’ny fandaharam-pianarana. Nanomboka hatreo dia voailika tsy ho teny enti-mampita fahalalana ny teny malagasy, fa nampitoviana lenta amin’ireo taranja hafa tsy maintsy hianarana fotsiny. Somary nangina aloha
Ny haitsikera zava-dehibe eo amin’ny fikarohana ny haitsikera. Izy ireny dia manampy betsaka amin’ny fanatanterahana ny fanomezana fanazavana siantifika ary koa arofanina tsy hampivaona ny asa fikarohana ka ahafahana manatratra ny tanjona tiana havoitra. Mazava loatra fa ny haitsikera stylistique no nampiasanay teto. Ny haitsikera stylistique moa dia heverina fa mizara ho sokajy efatra lehibe voalohany, ny stylistique quantitative8 izay mifototra amin’ny fanisana ny fomba filazan- javatra9 sy ny sarin-teny ary ny fiverimberenany ao amin’ilay asa soratra. Ary avy amin’izany no isongadinan’ny sarin-teny sy ny fomba filazan-javatra ao anaty lahatsoratra iray. Manaraka izany, ny stylistique génétique 10 izay mandinika ny fihavian’ny sarin-teny nampiasain’ny mpanoratra ka amin’izany dia miainga hatrany amin’ny vakiraoka ka miafara hatrany amin’ny famoahana azy farany tamin’ny trano famoaham-boky ny fandinihana. Eo koa ny stylistique fonctionnelle11 izay mandinika ny anjara toerana sy ny anjara asan’ny sarin-teny sy ny fomba filazan-javatra izay hijerena manokana ny fiatraikany any amin’ny mpamaky. Farany, ny
Anarana sy fanampiny soarisolo zafindramanga lohatenin’ny asa fikarohana ny ta y faty fomba amam-panaon’ny anta ala avaratra tarafina ao ambohimanga atsimo disitrikan’ifandiana faritanin’i fianarantsoa isan’ny takila 208 isan’ny fafana 09 isan’ny sary 23 isan’ny sarintany 04 isan’ny kisary 02 famintinana fanadihadiana ny ta y faty izay hita any amin’ny anta ala avaratra tarafina ao ambohimanga atsimo fivondronan’ifanadiana faritra vatovavy fito vinany faritanin’i fianarantsoa no natolotra tato amin’ity asa fikarohana izay nataonay ity. Araka ny voalaza tao amin’ny fanazavana dia mahasahana lafin-javatra maro eo amin’ny fiainam-piarahamonina izany ta y faty izany. Hita izany eo amin’ny lafiny fitondrana, eo amin’ny toe-karena, eo amin’ny fiarahamonina ary indrindra ny kolontsaina izay ahitana ny finoana sy ny fomban-drazana. Hita sy tsapa tamin’ny fanadihadiana io asa fikarohana io ihany koa, fa mifandrohy amin’ny fiainam- piarahamonina mihitsy ny fanatanterahana ity fomba amam-panao ity ny fiarahamonina no manatanteraka ny riba; ny riba kosa no mandrindra ny fiainam- piarahamonina noho ny bako izay endrika fitsipi-piarahamonina iray voarakitra ao aminy. Tsapa ho misedra olana lehibe anefa izany haren-tsaina izay navelan’ny razana izany, ary mitaky vahaolana haingana hanavotana azy. Natao hanairana ny sain’ny tsirairay handray fepetra hikajiana io fomba amam-panao io indrindra ny fanazavana izay voarakitra ato anatin’ity voka-pikarohana ity. Tsikaritra, araka izany, fa mitahiry fahendrena lalina ny fomba amam-panao toy itony. Koa natao indrindra izao fitrandrahan-kevitra izao mba hisintonana ny olona handalina azy ireny, fa tsy hijery azy ety ivelany fotsiny izay mety hahatonga fihinanana am-bolony na fitsarana be fahatany. Teny manan-danja boky mavo, fitondrana , kokambo, sejo, ta in-dahy, toe- pa anarana, tsitsika, vojy taitra, zara manta zara masaka mpitarika raharijaona alphonse maître de conférences adiresy porte 14 jeunesse et sport, manjakandriana 116
Tsoa-kevitra tsapa fa ireo mahatsapa ho miteny bemiray matetika hatrany no maro an’isa noho ny miteny izany mahalana. Ary ireo mpianatra tena an-tanàn-dehibe, toa an’antanimena sy ampefiloha no tena maro nahatsapa tena tamin’izany kokoa, toy izany koa ny tanàn-dehibe manodidina ny renivohitra toa an’ambatomainty, nanisana, amboditsiry, analamahitsy. Ka tsy dia hoe tena vitsy tokoa ny mampiasa teny bemiray any amin’ireo faritra lavidavitra ny tanàn-dehibe fa ireo tena miaina ao anatin’ny fisongadinan’izany kosa no mahatsapa misimisy kokoa azy.
Fizarana 20 alahahady, 08 nôvambra 2009; lah 3644 na dia tsy voasarika tamin’ireo jono maro manodidina azy aza i bema dia tsy hoe nihataka tamin’ireo olona tao an-tanàna akory fa nanaja ny fifandraisana efa nisy hatramin’izay hatrany, indrindra fa tamin’ireo ray aman-drenin’i mavo, izay azo lazaina fa anisan’ny olona nanisy soa azy voalohany, fony izy tsy mbola nifandray akaiky tamin-drahary. Vao mainka aza niha-nafana kokoa ny fifandraisan’izy ireo, satria efa noraisin-dry zareo ho olona mitovy saranga aminy i bema fa tsy ilay mpiasa mpiandry omby fahiny intsony. Fa isaka ny tafahaona amin’i bema, ramatoa renin’i mavo, dia tsy maintsy miresaka an’i mavo hatrany tena hendry mihitsy iny zanako iny! Efa akaiky ho vita, hono, ny fianarany any antananarivo any! Mihevitra ny hanohy ny fianarany hatrany am-pita izy raha manam-bola hoentina manohy an’izany, fa tsy maintsy mbola mody kely aty an-tanindrazana aloha! Sy ny sisa. Tsy azon-dramatoa io an-tsaina anefa fa tsy nisy niafina tamin’i bema intsony ny fiainan’i mavo taty antananarivo! Tsy hoe tia mitati-bolana na sanatria te-hifosa olona rahary, fa araka ny maha-olona mpiray tanindrazana azy sy i mavo sy ny toetran’i mavo efa hitam-poko hitam-pirenena dia vaky vava ihany izy rehefa nahatsikaritra ny zava-nisy. Notantarainy tamin’i bema ny tena fiainan’i mavo rehefa fantany fa te-hampiditra an-janany tamin’i bema ireo ray aman-drenin’i mavo tandremo sao midi-kizo, hoy rahary. Efa fantatro hatramin’ny ela ny fiainan’iny zazavavy iny raha vao tonga teto antananarivo. Vao herinandro fotsiny no nahatongavany teto dia efa tsy hita nanjavonana izy fa toa hoe nanaraka lehilahy tany ho any. Nipenimpenina ny dadatoany tamin’izay ary nampiantso an’ireo ray aman-dreniny mihitsy. Tsy fantatro anefa izay nifanarahan-dry zareo tao rehefa hita i mavo, fa tsy nentin-dry zareo nody tany ambanivohitra fa najanony teto ihany, saingy tsy nipetraka tao amin’ny dadatoany intsony fa nanofana trano mitokana. Araka ny henoko siosio fotsiny dia hoe menatra ny hampody azy any an-tanàna ireo ray aman-dreniny, sady toa hoe nisy fampanantenana nataon’ilay lehilahy nitondra azy fa halainy ho vady izy. Dia sady tsy nianatra araka ny filazan-dry zareo akory i mavo, no tsy nanambady fa toa misy mahita eny tsaralalàna eny isan-kariva. Azonao an-tsaina amin’izay, angamba, ny mety ho fiainany, ka tandremo dia tandremo. Soa ihany fa tsy mbola nanam-pitsiriritana an’i mavo i bema na dia indray mandeha aza! Noho ny fanajany ny voninahitr’ireo ray aman-drenin’i mavo dia tsy niseho ho nahafantatra na inona na inona momba an’i mavo mihitsy i bema. Tsy nanova na inona na inona teo amin’ny fifandraisany tamin’izy ireo koa ny fahafantarany momba ny fiainan’i mavo. Hitohy
Quel est le rôle du ray aman-dreny pour la pratique du sport asa tany ? C’est vrai que les garçons et les filles prennent ici l’angady dès l’age de 12ans, ils sont déjà des zanak’omby tsy ampianarin-domano comme disait l’adage, mais les ray aman- dreny prennent toujours un rôle très important dans cette pratique pour faire connaître les andro fady les jours interdits aux travails quotidiens comme le mercredi dans certains endroits de manjakandriana et de donner aux jeunes l’importance du valin-tanana dans la société malagasy.
Nandritra ny fiofanana natao tato amin’ny e. N. S, dia nampitaina taminay hatrany ny fomba hatao rehefa hitsidika toerana, izay narahina fampiharana nandritra ny voyages d’etudes tamin’ny taona faharoa sy fahaefatra. Tamin’ny taona fahatelo ihany koa, mba ho fampiharana ny taranja tafs techniques d’approche aux faits sociaux , dia nisy firotsahana an-tsehatra ihany koa notanterahinay, izay nampanarahina tatitra an-tsoratra, izay nahafahanay nandinika ny fiainan’ny mponina tamin’ireny toerana ireny amin’ny ankapobeny ny mombamomba azy, ny foto-pivelomany, ny olany, ny filany. Ireny rehetra ireny, no niezahanay nampiharina, teo am-panatontosana izao asa izao. Nanaraka seminera maromaro ihany koa ny tenanay tao amin’ny taona fahaefatra mba ho tari-dalana amin’ny fanatontosana ny asa fikarohana.
Ny 36 zanak’i masina maria dia tohin-teny manana ny sehatra maha izy azy eo amin’ny fiangonana. Jesosy no zanak’i masina maria. Jesosy dia lehilahy tsy mba manan- keloka sy tsara fanahy. Misy koa anefa ny sehatra hafa izay ampiasan’ny fiangonana io tohin- teny io, indrindra fa ho an’ny katolika. Entina ilazana ireo vehivavy izay manokan-tena ho an’andriamanitra ka mankatò ny soratra masina io teny io. Mivavaka fatratra izy ireo ary heverina fa tsara fanahy sy manam-pahendrena. Ny filazana ny fahendrena no iasan’io fitenenana io. Ny filazana io voambolana io dia maneho ny toetran’ilay vehivavy satria tsy maintsy mifanentana amin’izay hevitra izay ny zava-mitranga. Koa na dia misy elenelana lavitra aza ny oharina sy ny anoharana dia mandika ny fahendrena ambony ananan’ilay vehivavy izy eto.
Asehon’ny fafana fa tsy mitovy ireo sekoly ireo, raha dinihina amin’ny zava- misy ao aminy ao ny efa mivoatra ary ao no mbola tratra aoriana raha ny lmm dia azo lazaina fa tsy afaka manaram-po ny mpianatra amin’ny lalao ara-panatanjahantena, noho ny tsy fisian’ny fotodrafitrasa natokana ho amin’izany ao anatin’ny faritry ny sekoly. Voatery mandeha any amin’ny toeran-kafa ny mpianatra rehefa hanao fanatanjahantena, ary voafetran’ny ora ao anatin’ny fandaharam-potoanan’ny sekoly. Na izany aza, ny fisian’ireo activités para- scolaires samihafa dia anisan’ny mampiala voly sy mampivelatra ny ankizy ao amin’ny stmr indray, dia hita fa manana tombony manokana ny mpianatra raha eo amin’ny sehatry ny fanatanjahantena. Afaka manatanteraka izany izy ireo na dia amin’ny fotoanan’ny fakan-drivotra aza. Ankoatra izay, mampivelatra ny sain’ny mpianatra ihany koa ny fisian’ireo activités para- scolaires hafa. Nilaza ihany koa moa ny tomponandraikitra ato amin’ity toerana ity fa hisokatra tsy ho ela ny fianarana kabary izay hampitombo ny fahalalan’ny mpianatra ny kolontsaina malagasy ny stms no tratra aoriana indrindra amin’ireo sekoly ireo. Ny fanatanjahantena no mba azon’ny mpianatra hialana voly kanefa tsy manana fotodrafitrasa ho amin’izany ny sekoly. Marihana fa ambany dia ambany ny tahan’ny boky malagasy any amin’ireo sekoly ireo. Mpandraharaha ara-toe-karena vahiny mantsy no tena mpamatsy boky any amin’ireny sekoly ireny, hany ka ny boky vahiny no tena omeny lanja, araka ny fanazavan’ny talen-tsekoly. Mba miezaka ihany ny sekoly hividy boky malagasy ilaina amin’ny fandaharam-pianarana, kanefa tsy mahasahana ny mpianatra rehetra izany.
Fanakambanan-teny teny tsy azo akambana ? Ihanikoa ? Voan-janahary -teny tsy azo akambana ? Arakan’ny ? Momban’ny ? Nohon’ny -fanadinoana ny tsipi-panohizana ? Tsy afa misaraka ? Ampamaranana ? Afa tsy -fiovana teny rehefa akambana fantam-bahoaka olo-tsotra
Ii.1.2. Ireo voambolana notovozina avy tao amin’ny baiboly nobeazina sy novolavolaina tamin’ny alalan’ny baiboly i harioley amin’ny maha zanaka mpitandrina azy. Tsy mahagaga raha anisan’ny loharano niavian’ ny aingam-panahiny ihany koa ny baiboly. Maro be ireo teny sy fehezanteny avy ao amin’ny soratra masina ampiasain’i harioley ao amin’ny asa sorany. Saika nahitana taratra izay avokoa ireo karazana asa soratra nataony. Santionany amin’izany ireto mangina anie aho izao ka tsy niloa-bava fa tsy iza fa hianao no he! Nanao izao ny tananao mahery dia hitako mazava nisarika ny anao. Hianao no nanome! Hianao indray no naka ny anaranao anie! Isaoranay hatrany’’ tonon-kiran-dray aman-dreny and9 11 202
Mandroso kafe, mamahana sy manara-maso ary mampiditra ny akoho amam-borona misotro kafe, mampiditra ireo fitaovam-piasana 5 30 manomana sy mikarakara ny sakafo hariva, manasa ny ankizy avy nianatra mitanina afo eo amorom- patana na mitsotsotra eo am-pandriana mihaino radio hariva 7 00 mandroso sakafo hariva, misakafo misakafo 8 00 mifampiresaka ny mpianakavy, mampirina vilia mandamina ny fandaharam-potoana ny ampitso 8 30
Randria fa inona amin’ny didin’andriamanitra izao no tsy voadikan’ny ankamaroan’ny olombelona? Inona amin’ny lalàn’ny olombelona no tsy nodikain’ny ankamaroan’ny olombelona? Ary inona amin’ny feon’ny fieritreretana no tsy efa novonoin’ny olona ho faty tanteraka. Raha ny amiko manokana aloha leity, dia efa fantatro ny rariny fa niniako nandosirana a! Nandosirana, hoy aho, fa tsy novonoina an! 132 anisan’ny endrika iray isehoan’ny tsy rariny eo amin’ny fiarahamonina ny fanambakana vahoaka ataon-drandria sy ny namany voalaza eto. 3-3-2-2 ny fahefana amam-pitondrana
Ny lahateny manazava dia mampahalala ny zavatra fototra dinihina mba hananana fahalalana ny momba azy. Mety ho ambaratonga, na dingana amin ny toe-javatra iray, na laharana zavatra atao, no hazavaina. Azo hazavaina ihany koa ny anjara asa sy ny hevitra ary ny foto-kevitra. Ny fanazavana toe- javatra, ny fanazavana hevitra ary ny ambaratongan-javatra iray, ireo no hakana ohatra ao amin ny tantara.
Mizara telo ny hevitra fonosin ny sary famantarana ny mavokely ambony midika ho fahendrena sy fahaleovan-tena; ny loko mavo adala manambara ny fifampifehezana ary ahitana boribory misy ny anarana isaloran ny akany. Eo ambany kosa ny loko mena midika fitiavana miendrika fiainam-pianakaviana ahitana filaminana. 1.1.2-ny jeografia
Raha jerena ny fafana dia fotoana fohy ihany no nahitana ity karazana ivon- tseha-pitantarana anatiny ity ao anatin’ny v. A. , satria toko miisa efatra 4 ao anatin’ny toko miisa sivy ambin’ny folo 19 no misy azy. Mpandray anjara fototra roa amin’ireo mpandray anjara fototra miisa telo 3 ao anatin’ny tantara no mandray anjara amin’ny asa fitantarana. Toko x, xi, xiii dia iadanivahiny no manao ny asa fitantarana ary ny toko xii dia inininivahiny no manao ny asa fitantarana.
Ndeha haverina ho kaloina ao an-tsain’ny gasy indray ilay efa nohamavoina taona maro lasa izay ndeha hampahatsiahivina azy f’izay ela be izay anie ho an’ireo malagasy ny fihavanana no lehibe holazaintsika azy indrindra fa tsara loatra ny fivoarana raha toa mahay mandrindra ny anao ho loha-laharana ankehitriny izao mantsy dia nanjavona izany ka ny fihavanana avy no niova ho fankahalana noravain-dravola ilay fifanajana fahiny ka ny tsara, voakora fa ny ratsy, ts’isy tsiny ndeha haverina ny kalo
Tsy maintsy oneran’ny tompon’omby roa lahy ny vary simba sy lanin’ny omby izay mitsinjara toy izao manefa vary100 kapoaka satria omby iray ny azy ny an’andriamatoa pera dia. Manefa vary 08 daba satria valo ny ombiny an’andriamatoa zara. Ny iraisan’izy roa lahy ireo ankoatra izany dia asaina mitevy ala kirihitra sy mamefy ny varin’ i bany. Natao an-taratasy avokoa ireo fifanekena ireo ary nomena fetr’andro ny tompon’omby hanonerana ny vary. Ny asa kosa tsy misy hatak’andro. Izany hoe ny ampitson’iny dia atomboka avy hatrany.
Maro karazana ny zava-bokarin’ny gazety miainga amin’ny filan’ny mpanjifa azy. Tsy ary ho voatanisa eto avokoa anefa izany fa izay fahita matetika ihany no ndeha hasian- teny. Azo sokajiana ho karazany telo ny mikasika izany. Eo aloha ireo karazan- dahatsoratra samihafa mandrafitra ny gazety, lafin-javatra ankapobeny no hojerena amin’izany ; hotopaza-maso manokana kosa ireo lahatsoratra izay manaja ny anjara asan’ny fitenena ; hasian-dresaka koa ny mikasika ireo vokatra hafa ankoatra ny lahatsoratra.
Tsapa ho fahafinaretan ny mpianatra vahiny ao amin ny cli ny mianatra ny teny malagasy. Ny fifaneraserany sy firesahany matetika amin ireo malagasy namany no ahazoany fahalalana voalohany indrindra. Tsy vitsy, araka izany, ireo vahiny mahafantapantatra ny amin ny fitenenana ny teny malagasy, ary misy ihany koa ireo efa mahay sy mahafolaka tanteraka. Ireo izay nonina ela teto madagasikara no lohalaharana amin izany fahaizana miteny ny tenintsika izany, ary tsy eo amin ny teny ihany fa ny fomba fanoratana ihany koa. Mampiasa ny teny malagasy ny mpianatra vahiny sy ny mpianatra malagasy rehefa misy ny ady hevitra na fanontaniana ao an-dakilasy. Izany dia mandritra ny ora anaovana ny taranja malagasy. Misy amin ireo vahiny no mahafehy ny teny malagasy madio ary misy koa ireo manao teny mifangaro toy ny ankamaroan ny mpianatra malagasy ihany.
Ahitana karazany telo ny endri-pehezanteny malagasy izay tsikaritra ato amin’ny malok’ila 1-5 ny fehezanteny fohy ao amin’ny fehezanteny fohy dia mivantana sy mailaka ny fomba filazan- javatra. Tsy mitarazoka ny fehezanteny, satria vitsy ireo famenon-kevitra hita ao. Ohatra malok’ila 5 ralay lasa aho.
Voalohany dia ny tanjona ankapobeny ho an’ny taranja malagasy ka misy telo izy ireo mahafolaka ireo tekinikam-panehoan-kevitra sy fanadihadian-kevitra mahay mandanjalanja ny fihetsika amin’izay rehetra ataony amin’ny fifandraisany amin’ny manodidina mahay mandrindra ny fahaizana amam-pahalalana norantoviny amin’ny soatoavina sy ny filan’ny fiarahamonina misy azy araka ny fivoaran’ny tantara faharoa dia ny tanjon’ny taranja malagasy ao amin’ny taona fahatelo. Toy izao manaraka izao izany mpiofana afaka manatsara kokoa ny antsoina hoe literatiora sy ny kanto mamolaka ny fahaiza-mikirakira sy manatsoaka hevitra avy amin’ny literatiora mandrindra ny fihetsiny sy ny fahalalana azony amin’ny soatoavin’ny fiarahamonina sy ny fifandraisany amin’ny mpiara-belona aminy manakatra ny rafi-pisainana malagasy tarafina amin’ny lamina sy ny fitantanan- draharahara ireo ambaratongana tanjona roa ireo ihany no hita tao amin’ny fandaharam-pianarana ho an’ny taona fahatelo ao amin’ny sekoly tekinika sy fanofanana araka asa.